*Proiect*

**GUVERNUL REPUBLICII MOLDOVA**

**Hotărâre nr.\_\_\_\_\_\_\_**

**din\_\_\_\_\_ \_\_\_\_\_\_\_\_\_\_\_2022**

**mun. Chişinău**

Cu privire la măsurile de pregătire a protecţiei civile

a Republicii Moldova pentru anul 2023

În temeiul art. 7 lit. c) din Legea nr. 271/1994 cu privire la protecţia civilă (Monitorul Oficial al Republicii Moldova, 1994, nr. 20, art. 231), cu modificările ulterioare, Guvernul HOTĂRĂŞTE:

1. Se aprobă:

1) Planul calendaristic de pregătire a protecţiei civile a Republicii Moldova pentru anul 2023, conform anexei nr. 1;

2) Planul de completare cu audienţi a Centrului republican de instruire pentru anul 2023, conform anexei nr. 2.

2. Agenţia pentru Supraveghere Tehnică din subordinea Ministerului Infrastructurii și Dezvoltării Regionale şi Inspectoratul General pentru Situaţii de Urgenţă din subordinea Ministerului Afacerilor Interne vor întreprinde măsuri necesare pentru realizarea prevederilor Planului calendaristic de pregătire a protecţiei civile a Republicii Moldova pentru anul 2023 şi ale Planului de completare cu audienţi a Centrului republican de instruire pentru anul 2023.

3. Conducătorii autorităţilor publice, ai întreprinderilor şi ai instituţiilor, indiferent de forma de proprietate, vor organiza realizarea acţiunilor incluse în planurile menționate la punctul 1.

4. Prezenta hotărâre intră în vigoare la 1 ianuarie 2023.

**PRIM-MINISTRU Natalia GAVRILIȚA**

Contrasemnează:

Viceprim-ministru,

ministrul infrastructurii și

 dezvoltării regionale Andrei SPÎNU

Ministrul afacerilor interne Ana REVENCO